Ekte insekter

Archaeognatha
 Dicondylia
 vingede insekter
 Zygentoma

Navnet ekte insekter er et uttrykk som noen ganger brukes om insekter for å skille dem fra deres nærmeste slektninger gjemtkjevingene, en liten gruppe bestående av proturer, spretthaler og tohaler. Uttrykket «insekter» brukes da om hele Hexapoda, slik at «ekte insekter» blir en undergruppe av insekter i utvidet forstand. Det vitenskaplige navnet Ectognatha regnes som en et taksonomisk synonym for Insecta og er lite brukt.

Slektskapsforhold blant hexapodene
Det nøyaktige slektskapsforhold mellom de seksbente leddyrene er ikke helt klarlagt. Uttrykket «gjemtkjevinger» kommer av at munnen er gjemt i et hulrom på undersiden av hodet, når den ikke er i bruk. Et annet særtrekk som skiller gjemtkjevinger er at de overfører spermier ved en spermatofor, i motsetning til insektene som har indre befruktning. Det er generelt antatt at disse trekkene representerer primitive særtrekk, men om gjemtkjevingene utgjør en monofyletisk gruppe, eller om de er en evolusjnær grad insektene har utviklet seg fra er usikkert.

Ekte insekter 

Insekter er en enorm gruppe og utgjør alene omkring to tredeler av alle beskrevne dyrearter. Gruppen viser stor variasjon, men felles for alle er en tredelt kropp, med hode, bryst og bakkropp. På brystpartiet finnes to par vinger og tre par bein. Enkelte kan mangle vinger eller har reduserte vinger.

Det er flere måter å dele insektene inn i hovedgrupper. En måte er i forhold til utviklingsbiologien til gruppene. De mest primitive gruppene gjennomgår ingen forvandling, såkalte ametabole insekter. En god del av insektene kalles hemimetabole insekter og har ufullstendig forvandling der nymfestadiene likner mer og mer på det voksne dyret (imago) for hvert hudskifte. Den største grupper er de holometabole insektene som gjennomgår fullstendig forvandling. De klekkes som larver og blir først voksne etter et puppestadie, der insektets indre og ytre organer endres i en metamorfoise. De ametabole og hemimetabole insektene utgjør imidlertid parafyletiske grupper, og denne inndelingen brukes ikke av alle.

Inndeling 
Inndelingen av de ekte insektene (gjengitt i hierarkisk skrivemåte) er den følgende:

 Ekte insekter (Ectognatha)
 Archaeognatha
 Dicondylia
 Zygentoma 
 Vingede insekter (Pterygota)
 Døgnfluer (Ephemeroptera)
 Øyenstikkere (Odonata)
 Neoptera («nyvinger»)
 Grylloblattider (Notoptera)
 Jordlus (Zoraptera)
 Mantophasmatodea (har ikke norsk navn)
 Saksedyr (Dermaptera)
 Spinnfotinger (Embioptera)
 Steinfluer (Plecoptera)
 Dictyoptera
 Termitter (Isoptera) 
 Knelere (Mantodea)
 Kakerlakker (Blattodea)
 Orthopteroida
 Gresshopper (Caelifera)
 Vortebitere og sirisser (Ensifera)
 Spøkelsesinsekter (Phasmatodea)
 Eumetabole insekter (Eumetabola, «insekter med forvandling»)
 Parametabole insekter (Paraneoptera)
 Lus (Psocodea)
 Nebbmunner (Hemiptera)
 Trips (Thysanoptera)
 Holometabole insekter (Holometabola, «insekter med fullstendig forvandling»)
 Neuropteriformia
 Biller (Coleoptera)
 Viftevinger (Strepsiptera)
 Neuropteroidea
 Kamelhalsfluer (Raphidioptera)
 mudderfluer (Megaloptera)
 Nettvinger (Planipennia)
 Mecopteriformia
 Vepser (Hymenoptera)
 Mecopteroidea
 Antliophora
 Lopper (Siphonaptera)
 Nebbfluer (Mecoptera)
 Tovinger (Diptera)
 Amphiesmenoptera
 Vårfluer (Trichoptera)
 Sommerfugler (Lepidoptera)

Referanser

Eksterne lenker 
 
 Norsk Entomologisk forening – for deg som vil lære mer om insekter.

Insekter